open-index/open-wikipedia-markdown huggingface dataset:
শাহিদা জামিল

**শাহিদা নিগাত জামিল** (জন্ম ৩০ জানুয়ারি ১৯৪৪  **শাহিদা নিঘাত সুলাইমান**) একজন পাকিস্তানি আইনজীবী এবং রাজনীতিবিদ যিনি পাকিস্তানের আইনমন্ত্রী হিসাবে দায়িত্ব পালন করেন।

## প্রারম্ভিক শিক্ষা ও পরিবার
জামিল শাহ আহমেদ সুলাইমানের একমাত্র কন্যা ( একজন ব্যবসায়ী এবং স্যার শাহ সুলাইমান এর পুত্র) এবং মৃত বেগম আখতার সুলাইমান (একজন সুপরিচিত সমাজকর্মী এবং হোসেন শহীদ সোহ্‌রাওয়ার্দীর কন্যা)।

১৯৭৩ সালে তিনি বারে  ঢাক পেয়েছিলেন। এর আগে তিনি সিন্ধু মুসলিম আইন কলেজ থেকে স্নাতক হন এবং সেন্ট জোসেফ কলেজের মাধ্যমে করাচি বিশ্ববিদ্যালয়ের রাষ্ট্র বিজ্ঞান ও ইংরেজি সাহিত্যে স্নাতক ডিগ্রি অর্জন করেন।

তিনি চৌধুরী মোহাম্মদ জামিলকে (পাকিস্তান সুপ্রীম কোর্টের সিনিয়র আইনজীবী এবং পাকিস্তান সুপ্রীম কোর্ট বার অ্যাসোসিয়েশনের প্রাক্তন সহ-সভাপতি) বিয়ে করেন।

## রাজনৈতিক কর্মজীবন

১৯৯৯ সালে তিনি সিন্ধু প্রদেশের আইন মন্ত্রী হিসেবে নিযুক্ত প্রথম নারী হন এবং  ২০০০ সালে আইন, বিচার ও মানবাধিকার এবং সংসদ বিষয়ক মন্ত্রী হিসেবে নিযুক্ত হন। তিনি তত্ত্বাবধায়ক সরকারের প্রধানমন্ত্রী মুহাম্মদ মিয়া সুমরো-এর মন্ত্রীসভায় ২০০৭ থেকে ২০০৮ পর্যন্ত  নারী উন্নয়ন, সমাজকল্যাণ ও বিশেষ শিক্ষা মন্ত্রী  হিসেবে দায়িত্ব পালন করেন।

## প্রকাশনা
তিনি বিভিন্ন বিষয় যেমন ক্ষমতার একটি উপাদান হিসাবে জাতীয়-রাজনৈতিক পরিবেশ এবং জাতীয় নিরাপত্তার উপর তার প্রভাব, অপরাধ সম্পর্কিত প্রতিবেদন, দক্ষিণ এশিয়ায় অভ্যন্তরীণ নিরাপত্তা ব্যবস্থা এবং জাতীয় নিরাপত্তার মাত্রা ইত্যাদির উপর তার প্রভাব সম্পর্কে গভীর গবেষণা পরিচালনা করেন।

তার দ্বারা প্রকাশিত প্রবন্ধগুলির মধ্যে রয়েছে "বিচার বিভাগের স্বাধীনতা", *আন্তর্জাতিক মানবিক আইন*, ১৯৯২-এ দৈনিক খবর, *নাস্তিসর্বস্বতার উত্তরাধিকার*, ১৯৯৫-এ নেতা, *যার মধ্যে আল্লাহর নাম স্মরণ করা হয় - আল-কুরআন*, ১৯৯৭-এ জাতি, এবং *সশস্ত্র বাহিনী ও পাকিস্তান আন্দোলন*, ১৯৯৭-এ ভোর।

## উৎস
* https://web.archive.org/web/20110604190632/http://www.infopak.gov.pk/WomenDevelopmentminister.aspx

* http://www.pakistanherald.com/profile/Barrister-Shahida-Jamil-1124 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানের নারী রাজনীতিবিদ
বিষয়শ্রেণী:সোহরাওয়ার্দী পরিবার
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তানের কেন্দ্রীয় মন্ত্রী
বিষয়শ্রেণী:বাঙালি বংশোদ্ভূত পাকিস্তানি ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:মুহাজির ব্যক্তি
আন্দ্রৌলা হেনরিকস

**আন্দ্রৌলা হেনরিকস** হলেন একজন সাইপ্রাসীয় মানবাধিকার কর্মী, যিনি দেশটিতে মানব পাচার প্রতিরোধে কাজ করে চলেছেন।

## জীবনী
আন্দ্রৌলা হেনরিকস মানব পাচাএ বিরোধী সংগঠন 'সাইপ্রাস স্টপ ট্র‍্যাফিকিং' প্রতিষ্ঠা করেছিলেন। তিনি দেশটির সরকারকে মানব পাচার বন্ধে আরো কঠোরভাবে কাজ করার জন্য অনুরোধ জানিয়েছিলেন। ২০০৮ সালে তার মানব পাচার বিরোধী সংগঠনটি মানব পাচার বিরোধী সমাবেশ করেছিল।
সমাবেশে বক্তৃতা দিয়েছিলেন যুক্তরাজ্য, ইউরোপীয় ইউনিয়ন থেকে আগত প্রতিনিধিরা ছাড়াও দেশটির আইনসভার সদস্য, অ্যাটর্নি জেনারেলের অফিস থেকে আগত প্রতিনিধি, তুর্কি-সাইপ্রাসীয় সমাজের প্রতিনিধি, বেসরকারি সংস্থার প্রতিনিধি এবং সাংবাদিকেরা। তিনি মানব পাচারের শিকার হওয়া নারীদের তাদের বাসায় আশ্রয় দিয়ে থাকেন। এসব নারীরা তার বাসায় থেকে তাদের যৌনদাসী হিসেবে বিক্রি করা ব্যক্তিদের বিরুদ্ধে দেশটির আদালতে মামলায় সাক্ষ্য প্রদান করে থাকে।

## পুরস্কার ও সম্মাননা
২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১২ সালে তাকে র‍্যাংক অব কমান্ডার ইন দ্য ন্যাশনাল অর্ডার অব মেরিট হিসেবে নিযুক্ত করেন সাইপ্রাসে নিযুক্ত তৎকালীন ফরাসি রাষ্ট্রদূত জ্যঁ- লুক ফ্লোরেঁ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৬-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
২০১৯ ক্রিকেট বিশ্বকাপ কর্মকর্তাবৃন্দ

**২০১৯ সালের ক্রিকেট বিশ্বকাপের জন্যে খেলা পরিচালনাকারী কর্মকর্তাদেরকে** ‘আম্পায়ার বাছাই তালিকা’ থেকে মনোনীত করা হবে। ২৬ এপ্রিল, ২০১৯ তারিখে এ তথ্য প্রকাশ করা হয়। আম্পায়ার বাছাই তালিকায় এ বিশ্বকাপের জন্যে ১৬জন আম্পায়ারকে অন্তর্ভুক্ত করা হয়েছে। অস্ট্রেলিয়া থেকে চারজন, ইংল্যান্ড থেকে পাঁচজন, এশিয়া থেকে চারজন, নিউজিল্যান্ড, দক্ষিণ আফ্রিকা ও ওয়েস্ট ইন্ডিজ থেকে একজন এ তালিকায় স্থান পেয়েছেন। এছাড়াও, ছয়জন ম্যাচ রেফারি এ প্রতিযোগিতা পরিচালনার জন্যে রাখা হয়েছে।

## আম্পায়ার
নির্বাচিত বারোজন আম্পায়ারকে আইসিসি’র সেরা আম্পায়ার তালিকা থেকে নেয়া হয়েছে। বাদ-বাকী চারজনকে আম্পায়ার ও রেফারিদের আন্তর্জাতিক তালিকা থেকে অন্তর্ভুক্ত করা হয়েছে। আইসিসি’র সেরা আম্পায়ার তালিকার অন্যতম সদস্য ইয়ান গোল্ড ইতোমধ্যে ঘোষণা করেছেন যে, এ প্রতিযোগিতা শেষে তিনি আম্পায়ারের দায়িত্ব থেকে অবসর গ্রহণ করবেন।

## রেফারি
নির্বাচিত তালিকা থেকে ছয়জন রেফারিকে মনোনীত করা হয়েছে। নির্বাচিত সকল রেফারিকেই আইসিসি রেফারিদের সেরা তালিকা থেকে নেয়া হয়েছে।

## তথ্যসূত্র

বিষয়শ্রেণী:২০১৯ ক্রিকেট বিশ্বকাপ
বিষয়শ্রেণী:ক্রিকেট বিশ্বকাপের কর্মকর্তা
ইউসুফ আলী মোল্লা

**মোহাম্মদ ইউসুফ আলী মোল্লা** একজন বাংলাদেশি শিক্ষাবিদ ও অধ্যাপক। তিনি বাংলাদেশের বিশ্ববিদ্যালয় মঞ্জুরী কমিশনের ভারপ্রাপ্ত চেয়ারম্যান হিসেবে দায়িত্ব পালন করেছেন। ড.কাজী শহীদুল্লাহ চেয়ারম্যান হিসেবে তাঁর স্থলাভিষিক্ত হন। 

## প্রারম্ভিক জীবন
ইউসুফ ঢাকা বিশ্ববিদ্যালয় থেকে ১৯৬৯ সালে রসায়নে স্নাতক ও ১৯৭০ সালে শারীরিক-অজৈব রসায়নে স্নাতকোত্তর ডিগ্রি অর্জন করেন। তিনি ১৯৭৯ সালে সিডনির ম্যককুইয়ারি বিশ্ববিদ্যালয় থেকে পিএইচডি ডিগ্রি লাভ করেন।

## কর্মজীবন
ইউসুফ ১৯৭২ সালের মার্চে জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন এবং ১৯৭৫ সালের মার্চ পর্যন্ত শিক্ষকতা করেন। ১৯৮১ সালের জুনে তিনি ঢাকা বিশ্ববিদ্যালয়ের রসায়ন বিভাগে সহকারী অধ্যাপক হিসেবে যোগদান করেন। ১৯৮৪ সালের ফেব্রুয়ারি থেকে ১৯৯৩ সালের জুন পর্যন্ত একই বিভাগে সহযোগী অধ্যাপক ও ১৯৯৩ সালের জুলাই থেকে ২০১৬ সালের জুন পর্যন্ত পূর্ণ অধ্যাপক হিসেবে শিক্ষকতা করেন। পরবর্তীতে তাকে বিজ্ঞান অনুষদের ডিন হিসেবে দায়িত্ব প্রদান করা হয়।

২০১৯ সালের ৮ মে ইউজিসির ভারপ্রাপ্ত চেয়ারম্যান হিসেবে দায়িত্ব গ্রহণের পূর্বে তিনি ২০১৫ সালের ২৮ মে থেকে ইউজিসির পূর্ণকালীন সদস্য হিসেবে দায়িত্ব পালন করছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষাবিদ
টম রিচমন্ড

**টমাস লিওনার্ড টিচ রিচমন্ড** (; জন্ম: ২৩ জুন, ১৮৯০ - মৃত্যু: ২৯ ডিসেম্বর, ১৯৫৭) নটিংহ্যামশায়ারের রেডক্লিফ অন ট্রেন্ট এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯২১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **লেন রিচমন্ড** কিংবা **টিচ রিচমন্ড** নামে পরিচিত **টম রিচমন্ড**।

## কাউন্টি ক্রিকেট
ছোট-খাটো গড়নের অধিকারী টম রিচমন্ড লেগ ব্রেক ও গুগলি বোলার হিসেবে খেলতেন। প্রথম বিশ্বযুদ্ধের পূর্বে নটিংহ্যামশায়ারের পক্ষে কয়েকটি খেলায় অংশগ্রহণ করেছিলেন। কিন্তু যুদ্ধের পরই নিজেকে মেলে ধরতে সচেষ্ট হন। ১৯২০ থেকে ১৯২৬ সময়কালে প্রত্যক মৌসুমেই শত উইকেটের মাইলফলক স্পর্শ করেছিলেন। এ সময়ে তিনি উইকেট প্রতি মাত্র ১৩.৪৮ রান খরচ করেছিলেন। ১৯০৭ সালে টি. ওয়াসের গড়া ১৬৩ উইকেটের রেকর্ড ভঙ্গ করেন।

প্রথিতযশা ধীরগতিসম্পন্ন বোলার হিসেবে ১৯১২ থেকে ১৯২৮ সাল পর্যন্ত নটিংহ্যামশায়ার দলে খেলেছেন। সমগ্র প্রথম-শ্রেণীর খেলোয়াড়ী জীবনে ২১.২৪ গড়ে ১,১৫৮টি প্রথম-শ্রেণীর উইকেট লাভ করেছেন। ব্যাট হাতে মোটেই সুবিধে করতে পারেননি তিনি। এ ধারাটি তার ফিল্ডিংয়েও বহমান ছিল। উইকেট সংখ্যা ৪০৬ হবার পরই কেবলমাত্র তার সংগৃহীত রান অতিক্রম করে। এ পর্যায়ে ১৯২২ সালে ওয়ার্কসপে ডার্বিশায়ারের বিপক্ষে এস. জে. স্ট্যাপলসের সাথে শেষ উইকেট জুটিতে পঁয়ষট্টি মিনিটে ১৪০ রান তুলেন। ৬৫ মিনিটে ৭০ রানের ইনিংস খেলেছিলেন তিনি। এটিই তার সর্বোচ্চ রানরূপে স্বীকৃতি পায়।

১৯২২ সালে নটিংহামে হ্যাম্পশায়ারের দ্বিতীয় ইনিংসে ৯/২১ পান। এ বছর টম রিচমন্ড তার স্বর্ণালী সময়ে ছিলেন। ঐ মৌসুমে ১৬৯ উইকেট দখল করেছিলেন তিনি। ঐ সময়ে এ সংগ্রহটি নটিংহ্যামশায়ারের রেকর্ড হিসেবে চিত্রিত হয়। পরবর্তীতে ব্রুস ডুল্যান্ড তার রেকর্ডটি ভেঙে ফেলেন। এরপর থেকে তার খেলার মান পড়তির দিকে যেতে থাকে।

১৯২৫ সালে ট্রেন্ট ব্রিজে লিচেস্টারশায়ারের বিপক্ষে খেলায় মাত্র ১৯ রান খরচায় নয় উইকেট (৩/৯ ও ৬/১০) দখল করেন। ১৯২৬ সালে ল্যাঙ্কাশায়ারের বিপক্ষে নটিংহামের খেলায় হ্যাট্রিকসহ ১৬৫ রান খরচায় তেরো উইকেট পান। ১৯২৮ সালের পর কাউন্টির দলের বাইরের চলে আসতে বাধ্য হন।

## আন্তর্জাতিক ক্রিকেট
ট্রেন্ট ব্রিজে নিজ মাঠে একমাত্র টেস্টে অংশগ্রহণ করেছিলেন টম রিচমন্ড। ১৯২১ সালে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের মুখোমুখি হয়েছিলেন তিনি। ২৮ মে, ১৯২১ তারিখে নাইট, হোমস, টিল্ডসলে ও জাপের সাথে একযোগে টেস্ট অভিষেক পর্ব সম্পন্ন হয় তার। দুই ইনিংস খেলে মোটে ছয় রান (৪ ও ২) তুলতে পেরেছিলেন। বল হাতে নিয়ে ৮৬ রান খরচায় দুই উইকেট লাভ (২/৬৯ ও ০/১৭) করেন। প্রথম ইনিংসে হার্বি কলিন্স ও জ্যাক গ্রিগরি - উভয়কে এলবিডব্লিউতে বিদায় করেন। ঐ খেলায় তার দল ১০ উইকেটে পরাজিত হয়েছিল। এরপর আর তাকে ইংরেজ দলে নেয়া হয়নি।

২৯ ডিসেম্বর, ১৯৫৭ তারিখে নটিংহ্যামশায়ারের স্যাক্সনডেলে ৬৭ বছর বয়সে টম রিচমন্ডের দেহাবসান ঘটে।

## তথ্যসূত্র

## আরও দেখুন
* রডনি রেডমন্ড
* এক টেস্টের বিস্ময়কারী
* কেন্ট কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৯০-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ভিক্তোলিয়েনমার্কট

**ভিক্তোলিয়েনমার্কট** () জার্মানির মিউনিখে অবস্থিত একটি দৈনিক খাবারের বাজার। এটি কৃষকদের বাজার হিসেবে শুরু হয় এবং এরপর জনপ্রিয় খাবারের বাজার হয়ে উঠে। এর আয়তন  এবং ১৪০ টি স্টল ও দোকানে ফুল, বহিরাগত ফল, পোল্ট্রি, মসলা, পনির, মাছ, ফলের রস সহ অন্যান্য পণ্য পাওয়া যায়।

অধিকাংশ স্টল ও দোকান দাপ্তরিক কর্মঘণ্টার সময় (সোমবার থেকে শনিবার সকাল ৮টা থেকে রাত ৮টা) পর্যন্ত খোলা থাকে। তবে বিয়ারগার্টেন খোলার সময় সকাল ৯টা। অনেক স্টল সন্ধ্যা ৬ টায় বন্ধ হয়ে যায়। ফুলের দোকান, বেকারি ও রেস্তোরা খোলার পৃথক সময় রয়েছে।

## ইতিহাস
thumb|left|১৯০০ সালে ভিক্তোয়লিয়ানসমার্ক্ট
thumb|১৯৩০ সালে ভিক্তোয়লিয়ানসমার্ক্ট

বর্তমান মারিনপ্লাৎজ যখন খাদ্যশস্য ও অন্যান্য কৃষিপণ্যের বিক্রয়স্থল হিসেবে ছোট হয়ে পড়ে তখন রাজা প্রথম ম্যাক্সিমিলিয়ানের নির্দেশে ১৮০৭ সালের ২ মে ভিক্তোলিয়েনমার্কট চালু হয়। রাজার নির্দেশ ছিল যাতে হেইলিগজিস্ট গির্জা ও ফ্রাওনস্ট্রিটের মধ্যবর্তী বাজারের অংশসমূহ নতুন স্থানে সরিয়ে নেওয়া হয়। দাতব্য হেইলিগজিস্ট হাসপাতাল ভবন ভেঙ্গে ফেলার জন্য নগর কর্তৃপক্ষকে নির্দেশ দেওয়া হয়। এভাবে বাজারটি স্থান লাভ করে। প্রথমদিকে এটি "মার্কেট প্লেস" নামে পরিচিত ছিল। পরবর্তীতে "ভিক্তোলিয়েন" (ল্যাটিন অর্থ খাবার) নামটি ব্যবহৃত হওয়া শুরু হয়। ১৮২৩ থেকে ১৮২৯ সাল পর্যন্ত কেন্দ্রীয় বাজারটি স্থান উল্লেখযোগ্যভাবে সম্প্রসারিত হয়। ১৮৮৫ সালে প্রাচীন হেইলিগজিস্ট হাসপাতাল ভেঙ্গে ফেলে হেইলিগজিস্ট গির্জা পশ্চিমে বর্ধিত করা হয়। এর ফলে শহর ও বাজার নতুন রূপ পায়। ১৮৫২ সালে ব্লুমেনস্ট্রিটের ( শেষপ্রান্তে প্রাচীন দেয়ালের নিকটে বর্তমান গ্রোমার্ক্ট‌হলের () পূর্বসূরি স্ক্রানেনহল ( নির্মিত হয়। ১৯৩২ সালে এটি অগ্নিকান্ডে ধ্বংস হয় যায়। ২০০৫ সালে এটি পুনরায় চালু হয়। ১৮৫৫ সালে মাছ বাজারটি ওয়েস্টেনরিডারস্ট্রিটে () স্থানান্তরিত হয়। এছাড়াও বিভিন্ন সময় বাজারে বিভিন্ন নতুন বৈশিষ্ট্য যুক্ত হয়েছে, উদাহরণস্বরূপ একটি কসাইখানা হল, একটি ট্রিপ হল, বেকারি ও ফল বিক্রেতাদের জন্য প্যাভিলিয়ন এবং মাছ বিক্রেতাদের জন্য একটি হল। পিটারসবার্গল (পিটারের পাহাড়, পিটার্স গির্জার সাইট), পোল্ট্রি ও হরিণের স্টল এবং ফুল বিক্রেতাদের স্টান্ড আরো প্রসারিত করা হয়।

দ্বিতীয় বিশ্বযুদ্ধের সময় চত্ত্বরটি ক্ষতিগ্রস্ত হয়েছিল। বাজারের স্থানে বহুতল ভবন নির্মাণের জন্য বাজার বন্ধের আলোচনাও হয়। তবে নগর কর্তৃপক্ষ ভিক্তোলিয়েনমার্কট পুনর্গঠনের উদ্যোগ নেয় এবং মিউনিখের বাসিন্দারা এর সমৃদ্ধির জন্য অবদান রাখে। পরে, লোক গায়ক এবং কৌতুকবিদদের জন্য স্মারক ঝর্ণা যোগ করা হয়েছিল।

## উৎসব
এখানে কিছু ঐতিহ্যবাহী ও লোক উৎসব অনুষ্ঠিত হয়। এর মধ্যে রয়েছে ব্রিওয়ার'স ডে, গার্ডেনার'স ডে, আস্পারাগাস মৌসুমের উদ্ভোধন, গ্রীষ্মকালীন উৎসব, শ্রোভ টুইজডের নৃত্য ইত্যাদি। এর ফলে ভিক্তোয়লিয়ানসমার্ক্ট একটি মিলনমেলায় পরিণত হয়।

## প্রশাসন
মিউনিখ পাইকারি বাজার কর্তৃক ভিক্তোয়লিয়ানসমার্ক্ট পরিচালিত হয়। ভিক্তোয়লিয়ানসমার্ক্ট, মিউনিখ পাইকারি বাজার, এলিজাবেথমার্ক্ট, পাসিং ভিক্তোয়লিয়ানসমার্ক্ট, ভাইনার মার্ক্ট ও মিউনিখ সাপ্তাহিক বাজার সম্মিলিতভাবে মিউনিখ শহর পরিচালিত একটি মিউনিসিপাল কোম্পানি দ্বারা পরিচালিত হয়।


চিত্র:Unsinniger Donnerstag 2005.JPG|ঐতিহ্যবাহী ব্যারেলমার্কার নৃত্য
চিত্র:Viki-Markt.Maibaum.JPG|ভিক্তোয়লিয়ানসমার্ক্টে স্থাপিত মেপোল
চিত্র:Munich - Viktualienmarkt.jpg|ভিক্তোয়লিয়ানসমার্ক্টের একটি স্টল


## তথ্যসূত্র

## বহিঃসংযোগ

*
*পরিদৃশ্য

বিষয়শ্রেণী:মিউনিখের চত্বর
বিষয়শ্রেণী:মিউনিখের খুচরা বাজার
বিষয়শ্রেণী:মিউনিখের সংস্কৃতি
বিষয়শ্রেণী:মিউনিখের দর্শনীয় স্থান
ছিতা বিনতে ফাহাদ আল দামির

**ছিতা বিনতে ফাহাদ আল দামির** (২৫ জুন, ১৯২২-২৫ ডিসেম্বর, ২০১২) ছিলেন সৌদি আরবের রাজ পরিবারের একজন সদস্য এবং বাদশাহ খালিদের স্ত্রীদের একজন।

## প্রথম জীবন
ছিতা  বিনতে ফাহাদ আল বাদিয়ার উজমান গোত্রের একজন সদস্য। তিনি ১৯২২ সালে জন্মগ্রহণ করেন। তিনি ওয়াসমিয়া আল দামীরের ভ্রাতুষ্পুত্রী। ওয়াসমিয়া আল দামীর হলেন আব্দুল্লাহ বিন জিলুভির স্ত্রী।

## ব্যক্তিগত জীবন
ছিতা বিনতে ফাহাদ আল দামির সৌদি বাদশাহ খালিদকে বিয়ে করেন। তাদের দুইজন সন্তান জন্মগ্রহণ করেন। একজন ছেলে এবং অন্যজন মেয়ে। তার ছেলে প্রিন্স ফয়সাল, এবং মেয়ে প্রিন্সেস মাউদি।

## মরণ
ছিতা বিনতে ফাহাদ আল দামির ২০১২ সালের ২৫ ডিসেম্বর ৯০ বছর বয়সে রিয়াদে মারা যান। ২৬ ডিসেম্বর, ২০১২ সালে তার অন্ত্যেষ্টিক্রিয়া অনুষ্ঠিত হয়। সেদিন আসরের নামাজের পর তখনকার যুবরাজ সালমান বিন আব্দুল আজিজের উপস্থিতে ইমাম তুর্কি বিন আব্দুল্লাহ মসজিদে অনুষ্ঠিত হয়। জানাজাহর নামাজের ইমামতি করেন আব্দুল আজিজ আশ শেখ। 

## তথ্যসূত্র

বিষয়শ্রেণী:২০১২-এ মৃত্যু
বিষয়শ্রেণী:১৯২২-এ জন্ম
বিষয়শ্রেণী:সৌদি রাজকুমারী
বিষয়শ্রেণী:সৌদি রাজকীয় সহধর্মিণী
রিম আল ফয়সাল

রাজকুমারী **আল ফয়সাল আল সৌদ**  একজন সৌদি আরবীয় আলোকচিত্রী, রাজনৈতিক সাংবাদিক এবং গ্যালারী মালিক। তিনি জেদ্দা ও প্যারিসে বসবাস করেন। তিনি সৌদি রাজ পরিবারের একজন রাজকুমারী।

## প্রাথমিক জীবন
রিম আল ফয়সাল হলেন  সৌদি আরবের সাবেক বাদশাহ ফয়সাল বিন আব্দুল আজিজের নাতনী।  তিনি মানারাত উচ্চ বিদ্যালয় থেকে উচ্চ মাধ্যমিক পাশ করেন। এরপর জেদ্দায় বাদশাহ আব্দুল আজিজ বিশ্ববিদ্যালয়ে আরবি সাহিত্য নিয়ে পড়াশোনা করেন। তাপর প্যারিসের স্পিওস বিদ্যালয়ে যান আলোকচিত্র নিয়ে পড়াশোনা করতে।

## পেশা
রিম আল ফয়সাল *দীওয়ান আল নূরঃ আ ফটোগ্রাফিক জার্নি থ্রো লাইট, ওয়াটার, পিপল এন্ড দ্যা হাজ্জ্ব*  রচনা করেন। আল ফয়সালের প্রাথমিক আলোকচিত্র ছিলো কালো ও সাদা রঙের।  যদিও ২০১৬ সালে তার প্রকাশিত কাজে রঙ এবং গ্রাফিক ডিজাইন ব্যবহার করেছেন। পৃথিবীর বিভিন্ন দেশে তার আলোকচিত্রের প্রদর্শনী হয়েছে। এদের মধ্যে বাহরাইন, চীন, দুবাই, মিশর, ফ্রান্স, জার্মানি, কোরিয়া, নেদারল্যান্ডস, ফিলিস্তিন, সিঙ্গাপুর, স্পেন এবং মার্কিন যুক্তরাষ্ট্র ইত্যাদি।

২০০৮ সালে দুবাইতে আল ফয়সাল একটি ফটোগ্রাফি গ্যালারী চালু করেন, যার নাম দ্যা এম্পটি কোয়ার্টার। এইধরনের গ্যালারী উক্ত অঞ্চলে এর পূর্বে ছিলো না। সৌদি আরবের জেদ্দায় এরকম আরেকটি গ্যালারি প্রতিষ্ঠা করেন ২০১৫ সালে।

রিম আল ফয়সাল ফটোগ্রাফির পাশাপাশি সাংবাদিকতা করতেন। মূলত তিনি রাজনৈতিক সংবাদ পরিবেশন করতেন।

## প্রদর্শনী

* *আল হাজ্জ্ব* - তার বিখ্যাত একটি প্রদর্শনী এটি, যা ২০০৬ সালে প্রদর্শিত হয়। 
* *ইমেজ ফ্রম দ্যা আরব ওয়ার্ল্ড*  (২০০৭) 
* *এজ*  অফ এরাবিয়ান *লন্ডন* (২০০৮) 
* *ডোমিনেশন, হেগেমনি এবং প্যানোপটিকন* (২০১২) 
* *রিম আল ফয়সাল ফটোগ্রাফি* (২০১২) 
* *টুয়েন্টি ফাইভ ইয়ার্স অফ আরব ক্রিয়েটিভিটি* (২০১৩) 
* *সেন্ট রোড* (২০১৩)  
* *রয়েল ব্রিজেসঃ কনভারজেন্স* (২০১৬)

## আরও দেখুন

* ছিতা বিনতে ফাহাদ আল দামির
* দিনা আল জুহানি আব্দুল আজিজ

## তথ্যসূত্র

## বহিঃসংযোগ

* সরকারী ওয়েবসাইট

বিষয়শ্রেণী:নারী সাংবাদিক
বিষয়শ্রেণী:জীবিত ব্যক্তি
বিষয়শ্রেণী:সৌদি রাজকুমারী
বিষয়শ্রেণী:জেদ্দার ব্যক্তি
বিষয়শ্রেণী:সৌদি নারী সাংবাদিক
রোশন খুরশিদ ভারুচা

**রোশন খুরশিদ ভারুচা** হচ্ছেন একজন পাকিস্তানি রাজনীতিবিদ যিনি তত্ত্বাবধায়ক সরকারের মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে দায়িত্ব পালন করেছেন।

## শিক্ষা
তিনি বালুচিস্তান বিশ্ববিদ্যালয় থেকে ইংরেজিতে মাস্টার্স ডিগ্রি অর্জন করেন এবং ১৯৯৩ সালে পিআইএমএস করাচি থেকে  অ-আর্থিক কার্য নির্বাহকদের অর্থায়ন ও হিসাবের উপর ডিগ্রি অর্জন করেন।

## রাজনৈতিক কর্মজীবন
তিনি ২০০০ থেকে ২০০২ সালের মধ্যে বেলুচিস্তানের প্রাদেশিক মন্ত্রী হিসেবে কাজ করেছেন।

১২ মার্চ ২০০৩ থেকে ১১ মার্চ ২০০৬ পর্যন্ত তিনি পাকিস্তানের সিনেট সদস্য হিসাবে দায়িত্ব পালন করেন।

২০০৭-এ, তত্বাবধায়ক সরকারের সময় তিনি বেলুচিস্তান প্রাদেশিক সরকারের for সমাজ কল্যাণ, অনানুষ্ঠানিক শিক্ষা, মানবাধিকার, যুব, তথ্য, জনসংখ্যা, তথ্য প্রযুক্তি, জনশক্তি প্রশিক্ষণ, ক্রীড়া, সংরক্ষণ এবং সংস্কৃতি মন্ত্রী হন।

২০১৮-এ, তিনি তত্ত্বাবধায়ক সরকারের প্রধানমন্ত্রী নাসিরুল মুলক-এর গঠিত মন্ত্রীসভায় মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে নিযুক্ত হন। ফেডারেল মন্ত্রণালয়ের মন্ত্রী হওয়া একমাত্র পারসি নারী তিনি।

## ব্যক্তিগত জীবন
তিনি কোয়েটা থেকে এসেছেন এবং পাকিস্তান পারসি সম্প্রদায় এর একজন সদস্য। তিনি ৩ সন্তানের জননী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানের নারী রাজনীতিবিদ
বিষয়শ্রেণী:পাকিস্তানের সিনেট সদস্য
বিষয়শ্রেণী:পারসি ব্যক্তি
বিষয়শ্রেণী:ভারতীয় বংশোদ্ভূত পাকিস্তানি ব্যক্তি
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:ইরানি বংশোদ্ভূত পাকিস্তানি ব্যক্তি
বিষয়শ্রেণী:কোয়েটার রাজনীতিবিদ
কামত ফুলবাড়ী

**কামত ফুলবাড়ী** ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি তুফানগঞ্জ মহকুমাসদরের সামান্য দক্ষিণে অবস্থিত৷
## ভূগোল
কামত ফুলবাড়ী শহরটি কোচবিহার জেলার তুফানগঞ্জ ১ ব্লকের অন্তর্ভুক্ত৷ শহরটি তুফানগঞ্জ থানার অন্তর্গত এবং এটি তুফানগঞ্জ শহরের উপকণ্ঠে রায়ডাক নদীর তীরে অবস্থিত৷
## জনতত্ত্ব
২০১১ খ্রিস্টাব্দের ভারতের জনগণনা অনুসারে কামত ফুলবাড়ী শহরের জনসংখ্যা ৫৩৩৯ জন, যার মধ্যে ২৭৪৩ জন পুরুষ ও ২৫৯৬ জন নারী৷ প্রতি হাজার পুরুষে ৯৪৬ জন নারী৷ ৬ বছর অনুর্দ্ধ ৪৯৩ জন শিশু, যা সমগ্র জনসংখ্যার ৯.২৩ %৷ ৬ বছরোর্দ্ধ জনসংখ্যার ৭৫.৬৭% অর্থাৎ ৩৬৬৭ জন সাক্ষর৷
## পরিবহন
শহরটি ১৭ নং জাতীয় সড়কের নিকটস্থ৷ কোচবিহার বিমানবন্দরটি শহরটির নিকটবর্তী বিমানবন্দর৷ মহকুমাসদর তুফানগঞ্জের পার্শ্ববর্তী ও জাতীয় সড়কের সংলগ্ন হওয়ায় এই শহরটি জেলার অন্যান্য বিভিন্ন শহরসহ জেলা সদর কোচবিহার ও শিলিগুড়ি, জলপাইগুড়ি, আলিপুরদুয়ার শহরের সাথে সড়কপথে যুক্ত৷ নিকটবর্তী রেলস্টেশনটি হলো তুফানগঞ্জ রেলওয়ে স্টেশন৷

## তথ্যসূত্র

## বহিঃসংযোগ

বিষয়শ্রেণী:কোচবিহার জেলার শহর ও নগর
মাতা খিভি

**মাতা খিভি** () (১৫০৬–১৫৮২) হলেন মধ্যযুগের এক শিখ নারী, যিনি শিখসমাজে লঙ্গর প্রথা (বিনামূল্যে খাবার প্রদান) প্রচলনের জন্য অবদান রেখেছেন। তিনি খিভি, বিবি খিভি নামেও পরিচিত।

## প্রারম্ভিক জীবন
মাতা খিভি ১৫০৬ সালে পাঞ্জাব প্রদেশের খাদুর সাহিবের নিকটবর্তী সাঙ্গার কোট গ্রামে এক মারোয়াহা খাত্রি পরিবারে জন্মেছিলেন। তার বাবার নাম দেবী চাঁদ এবং মায়ের নাম করণ দেবী। তার বাবা ছিলেন একজন ব্যবসায়ী, যিনি জনসাধারণকে টাকা ধার দিতেন।

মাতা খিভি ১৫০৯ সালে ১৩ বছর বয়সে খাদুর সাহিবের লেহনার সাথে বিবাহবন্ধনে আবদ্ধ হন, যিনি পরবর্তীকালে দ্বিতীয় শিখ গুরু হয়েছিলেন। লেহনার নাম পরবর্তীকালে হয়েছিল গুরু অঙ্গাদ দেব।

তাদের চারজন সন্তান ছিল, দুই ছেলে ও দুই মেয়ে। ছেলেদের নাম ছিল দাতু ও দাসু এবং মেয়েদের নাম ছিল আনোখি ও বিবি আমরো। কিন্তু, কিছু সূত্র আবার তাদের তিনজন সন্তান ছিল বলে বর্ণনা করেছে (আনোখির নাম উল্লেখ করে নি)।

## লঙ্গর ব্যবস্থাপনা
গুরু নানকের মৃত্যুর পর মাতা খিভি লঙ্গর প্রথা চালু রাখেন। তার নিজের তত্ত্বাবধায়নে লঙ্গর পরিচালিত হত। এটি *মাতা খিভি জি দা লঙ্গর* (মাতা খিভি জির লঙ্গর) নামে লোকমুখে পরিচিতি পায়। তিনি শিখসমাজে লঙ্গরকে অন্তর্ভুক্ত করতে ভূমিকা পালন করেছেন। তিনি শিখসমাজে সেবা প্রথা প্রচলন করতেও রেখেছেন ভূমিকা।

## মৃত্যু
মাতা খিভি ১৫৫২ সালে তার স্বামীর মৃত্যুর পর আরো ত্রিশ বছর বেঁচে ছিলেন। তিনি ১৫৮২ সালে মৃত্যুবরণ করেন।

## তথ্যসূত্র

বিষয়শ্রেণী:১৫০৬-এ জন্ম
বিষয়শ্রেণী:১৫৮২-এ মৃত্যু
বিষয়শ্রেণী:পাঞ্জাবি ব্যক্তি
হায়া বিনতে আব্দুল আজিজ আল সৌদ

**রাজকুমারী হায়া বিনতে আব্দুল আজিজ** (১৯২৯ - ২ নভেম্বর, ২০০৯) সৌদি রাজ পরিবারের একজন সদস্য। তিনি ইবনে সৌদের মেয়ে এবং মুহাম্মাদ বিন সৌদ বিন আব্দুল রহমানের স্ত্রী।

## প্রথম জীবন
১৯২৯ সালে রাজকুমারী হায়া জন্মগ্রহণ করেন। তিনি বাদশাহ আব্দুল আজিজ ইবনে সৌদ এবং মুধির কন্যা। হায়া বিনতে আব্দুল আজিজ ছিলেন তাদের চার সন্তানের মধ্যে দ্বিতীয় সন্তান। তার আরও দুই ভাই এবং এক বোন ছিল। তার বড় বোন মৃত রাজকুমারী সুলতানা এবং দুই ছোট ভাই রাজপুত্র মজিদ এবং রাজপুত্র সাত্তাম, যিনি নভেম্বর, ২০১১ সাল থেকে রিয়াদ প্রদেশের গভর্নর হিসেবে দায়িত্ব পালন করেন।

## কার্যক্রম
হায়া বিনতে আব্দুল আজিজ ২০০১ সালে সৌদি ক্রিকেট সেন্টারের পৃষ্ঠপোষক হয়েছিলেন, যা সৌদি আরবের ক্রিকেট পরিচালনাকারী সংস্থা।

## ব্যক্তিগত জীবন
হায়া বিনতে আব্দুল আজিজ বিয়ে করেন আব্দুল আজিজের ভাতিজা মুহাম্মদ বিন সৌদ বিন আব্দুল রহমান আল সৌদকে। তাদের চার সন্তান আছে; কন্যা নূরা ও তিন পুত্র; সাদ, ফয়সাল ও আবদুল রহমান। 

## মৃত্যু এবং অন্ত্যেষ্টিক্রিয়া
২ নভেম্বর, ২০০৯ সালে রিয়াদের বাদশাহ ফয়সাল বিশেষায়িত হাসপাতালে অসুস্থতার কারণে মারা যান হায়া বিনতে আব্দুল আজিজ। তখন তার বয়স ছিলো ৮০ বছর। ৩ নভেম্বর, ২০০৯ সালে রিয়াদের ইমাম তুর্কী বিন আব্দুল্লাহ মসজিদে তার অন্ত্যেষ্টিক্রিয়া অনুষ্ঠিত হয়েছিল। বাদশাহ আবদুল্লাহসহ অন্যান্য কর্মকর্তাগণ তার জানাজাহর নামাজে উপস্থিত ছিলেন।  রাজপুত্র ফাহাদ বিন মোহাম্মদ বিন আব্দুল আজিজ, রাজপুত্র মুত্তিব বিন আব্দুল আজিজ, রাজপুত্র বন্দর বিন মোহাম্মদ বিন আব্দুল রহমান, রাজপুত্র বদর বিন আব্দুল আজিজ, রাজপুত্র আব্দুল রহমান বিন আব্দুল্লাহ বিন আব্দুল রহমান, মক্কার গভর্নর রাজপুত্র খালিদ আল ফয়সাল বিন আব্দুল আজিজ, রাজপুত্র আহমেদ বিন আব্দুল আজিজ এবং রাজপুত্র মুকরিন বিন আব্দুল আজিজ নামাজে উপস্থিত ছিলেন।

## তথ্যসূত্র

বিষয়শ্রেণী:২০০৯-এ মৃত্যু
বিষয়শ্রেণী:১৯২০-এর দশকে জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:সৌদি রাজকুমারী
বিষয়শ্রেণী:১৯২৯-এ জন্ম
সাচিকো মুরাতা

**সাচিকো মুরাতা** স্টোনি ব্রুক বিশ্ববিদ্যালয়ের ধর্ম ও এশিয়া শিক্ষা বিষয়ক বিভাগের একজন অধ্যাপিকা। তিনি ২০১১ সালে গাগেনহেইম ফেলোশিপ প্রাপ্তদের একজন। 

## জীবনী
মুরাতা জাপানের শিবা বিশ্ববিদ্যালয় থেকে বি.এ. এবং ১৯৭১ সালে তেহরান বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৭৫ সালে একই বিশ্ববিদ্যালয় থেকে ইসলামী আইনশাস্ত্রে এম.এ. ডিগ্রি লাভ করেন এবং ইম্পেরিয়াল ইরানিয়ান একাডেমী অফ ফিলোসফিতে রিসার্চ এসোসিয়েট হিসেবে কাজ করেন। ১৯৮৩ সাল থেকে তিনি স্টোনি ব্রুক বিশ্ববিদ্যালয়ে অধ্যাপনা করে আসছেন।

## কর্ম
* দ্য দাও অফ ইসলাম (১৯৯২)
* দ্য ভিশন অফ ইসলাম (১৯৯৪)
* চাইনিজ গ্লিম্পস অফ সুফি লাইটস (২০০০)
* টেম্পোরারি ম্যারেজ ইন ইসলামিক ল'(২০১৫)

## তথ্যসূত্র

## বহিঃসংযোগ
* "The Tao of Islam" , *sufi.ru*, Sachiko Murata]
* "The Unity of Being in Liu Chih's "Islamic Neoconfucianism"", Sachiko Murata

বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মানবিক শিক্ষাতনিক
তেহমিনা জানজুয়া

**তেহমিনা জানজুয়া** () হচ্ছেন একজন অবসরপ্রাপ্ত পাকিস্তানি কূটনীতিক যিনি বিপিএস-২২ গ্রেডে (একজন নিযুক্ত অফিসারের জন্য সর্বোচ্চ অর্জনযোগ্য পদ) পাকিস্তানের ২৯তম পররাষ্ট্র সচিব। তিনি জেনেভায় জাতিসংঘের কার্যালয়ে পাকিস্তানের স্থায়ী প্রতিনিধি হিসেবে এবং ইতালিতে পাকিস্তানের রাষ্ট্রদূত হিসেবে নিযুক্ত ছিলেন।

## কর্মজীবন
কায়েদ-ই-আজম বিশ্ববিদ্যালয়ে ফরাসি সাহিত্যে অধ্যয়নের পর ১৯৮৪ সালে জানজুয়া পাকিস্তানের পররাষ্ট্র বিভাগে যোগ দেন। জানজুয়া পরে ১৯৮৯-এ এসআইপিএ, কলাম্বিয়া বিশ্ববিদ্যালয় থেকে  মার্স্টাস ইন ইন্টারন্যাশনাল অ্যাফেয়ার্সে ডিগ্রী লাভ করেন। পররাষ্ট্র সচিব কার্যালয়ের মহাপরিচালক  হিসেবে দায়িত্ব পালনের আগে ২০০৪ থেকে ২০০৫ পর্যন্ত তিনি নিউইয়র্ক সিটি ও জাতিসংঘে পাকিস্তানের মিশনে কাজ করেছেন। তিনি পররাষ্ট্র সচিব কার্যালয়ে কৌশলগত পরিকল্পনা মহাপরিচালক হিসেবে কাজ করেছেন এবং ২০১১-এ পাকিস্তানের পররাষ্ট্র মন্ত্রণালয়ের মুখপাত্র হন। ডিসেম্বর ২০১১ থেকে অক্টোবর ২০১৫ সময়ের মধ্যে তিনি পাকিস্তানের রাষ্ট্রদূত হিসেবে ইতালিতে কাজ করেছেন।

৬ অক্টোবর ২০১৫-এ, জেনজুয়া জেনেভায় জাতিসংঘের কার্যালয়ে পাকিস্তানের দূত হন, এবং ডিসেম্বর ২০১৬-এ, জানজুয়া হন প্রথম নারী, এবং প্রথম উন্নয়নশীল দেশের প্রতিনিধি, যিনি প্রচলিত অস্ত্রের উপর আয়োজিত সম্মেলনের সভাপতিত্ব করেন। ফেব্রুয়ারি ২০১৭-এ প্রধানমন্ত্রী নওয়াজ শরিফ জানজুয়াকে সাবেক পররাষ্ট্র সচিব আইজাজ আহমদ চৌধুরীর পরিবর্তে নিয়োগ দেন। জানজুয়া হন পররাষ্ট্র মন্ত্রণালয়-এর সর্বোচ্চ প্রশাসনিক পদে আসিন হওয়া প্রথম পাকিস্তানি মহিলা।

## তথ্যসূত্র

## বহিঃসংযোগ
* Tehmina Janjua interview with Al Jazeera.

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি বুদ্ধিজীবী
বিষয়শ্রেণী:পাকিস্তানের নারী পররাষ্ট্রমন্ত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:জাতিসংঘে পাকিস্তানের স্থায়ী প্রতিনিধি
বিষয়শ্রেণী:নারী পররাষ্ট্রমন্ত্রী
মারিয়াম আল আস্তুরলাবি

**মারিয়াম আল আস্তুরলাবি** (আরবি: مريم الأسطرلابي‎) হলেন দশম শতাব্দীর একজন নারী জ্যোতির্বিজ্ঞানী যিনি আলেপ্পোতে অ্যাস্ট্রোলেব নির্মাণের সাথে যুক্ত ছিলেন, যেটি বর্তমানে উত্তর সিরিয়ায় অবস্থিত। তিনি আল ইজলিয়া বিনতে আল ইজলিয়া আল আস্তুরলাবি নামেও পরিচিত।

## প্রারম্ভিক জীবন
তিনি ছিলেন জ্যোতির্বিজ্ঞানী আল ইজলিয়া আল আস্তুরলাবির কন্যা। ইবন আল নাদিম মারিয়াম আল আস্তুরলাবিকে জ্যোতির্বিজ্ঞানী নস্তালুসের শিষ্যা বলে অভিহিত করেছেন।

## কর্মজীবন
মারিয়াম আল আস্তুরলাবি অ্যাস্ট্রোলেব তৈরি এবং এর উন্নয়নের সাথে যুক্ত ছিলেন; অ্যাস্ট্রোলেব হল একটি যন্ত্র যা নৌযাত্রায় ব্যবহৃত হয়ে থাকে। তিনি আলেপ্পোর আমির সাইফ আল দৌলার সময়কালে এই কাজে নিযুক্ত হয়েছিলেন, যিনি ৯৪৪ সাল থেকে ৯৬৭ সাল পর্যন্ত রাজত্ব করেছেন।

## সম্মাননা
১৯৯০ সালে হেনরি ই. হোল্ট যুক্তরাষ্ট্রের পালোমার অবজারভেটরিতে একটি গ্রহাণু আবিষ্কার করেন। হেনরি ই. হোল্ট তার নামানুসারে এর নাম দেন '৭০৬০ আল ইজলিয়া'। নামকরণের প্রমাণপত্র ২০১৬ সালের ১৪ নভেম্বর প্রকাশিত হয়।

২০১৫ সালে প্রকাশিত পুরস্কারজয়ী বই *বিনতি* একটি চরিত্র ছিল তার জীবনী অবলম্বনে গড়া। তাকে মুসলিম স্বর্ণযুগের ১০০১ আবিষ্কারের তালিকায় তাকে 'অনন্যসাধারণ নারী' বলে অভিহিত করা হয়েছিল।

## তথ্যসূত্র
 

## বহিঃসংযোগ
* Astrolabe: the 13th Century iPhone – *ডেইলি সাবাহ*
* GPS and its Islamic origins,  *দ্য স্টার*

বিষয়শ্রেণী:১০ম শতাব্দীর জ্যোতির্বিজ্ঞানী
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:নারী জ্যোতির্বিজ্ঞানী
বিষয়শ্রেণী:১০ম শতাব্দীর নারী
বিষয়শ্রেণী:বৈজ্ঞানিক যন্ত্র নির্মাতা
এরিয়াননা আফসার

**আরিয়ান্না আয়শা "অরি" আফসার** (জন্ম ২২ অক্টোবর,১৯৯১) ক্যালিফোর্নিয়ার সান ডিয়েগো থেকে আমেরিকার সুন্দরী পৃষ্ঠপোষক এবং অভিনেত্রী , যিনি ২০১১ সালে মিস আমেরিকা শীর্ষ ১০ এ অবস্থান করেছিলেন।

তিনি হ্যামিলটনের শিকাগো কাস্ট-এর মূল ভূমিকায় ছিলেন। যার কার্যক্রম ২০১৬ সালের সেপ্টেম্বরের শেষের দিকে শুরু হয়।

## প্রথম জীবন
আফসারের জন্ম ক্যালিফোর্নিয়া তে হলেও তার বাবা বাংলাদেশী এবং মা জার্মান আমেরিকান। ২০০৫ সালে তিনি ওয়েস্টউইউ হাই স্কুলে শিক্ষাজীবন শুরু করেন। ২০০৯ সালে ওয়েস্টভিউ থেকে স্নাতক করার পর তিনি লস এঞ্জেলেস এর ক্যালিফোর্নিয়া বিশ্ববিদ্যালয়ে পড়াশোনা করেন।

## পেশা

### নাটকের দৃশ্য
২০০৫ সালে আফসার মিস আমেরিকা'স আউটস্টান্ডিং টিন খেতাব অর্জন করেন। এবং ২005 সালের আগস্ট মাসে অরল্যান্ডো, ফ্লোরিডাতে মিস আমেরিকা'স আউটস্টান্ডিং টিন প্রতিযোগিতায় ক্যালিফোর্নিয়ার প্রতিনিধিত্ব করেন। প্রতিযোগিতার সবচেয়ে কম বয়সী প্রতিযোগী হিসাবে, তিনি প্রাথমিক প্রতিভা পুরস্কার জিতেছেন এবং প্রথম রানার আপ নির্বাচিত হন।

২০১০ সালে তিনি মিস সান দিয়েগো কাউন্টি এর বিজয়ী হন।

২০১০ সালে প্রথমবারের মত আফসার মিস ক্যালিফোর্নিয়ার প্রতিযোগিতায় প্রতিদ্বন্দ্বিতা করেছিলেন এবং মিস ক্যালিফোর্নিয়া ২০১০ এর শিরোপা জিতেছিলেন। ২০১১ সালে তিনি মিস আমেরিকাতে পৃষ্ঠপোষক ছিলেন।

### ''আমেরিকান আইডল''
২০০৯ সালে, আফসার *আমেরিকার আইডল ৮ এর* প্রতিযোগী ছিলেন। তিনি ফিনিক্সে অডিশন দিয়েছেন এবং কোরিয়েন বেইলি রায়ের " পুট ইয়র রেকর্ডস অন" গান করেছেন। তিনি চূড়ান্ত ৩৬ জন প্রতিদ্বন্দ্বীর এক্জন ছিলেন। আফসার লাইভ সেমিফাইনালগুলিতে অগ্রগতি অর্জন করেন তবে তার দলের সাথে এটি করতে ব্যর্থ হন এবং বিচারকদের দ্বারা ওয়াইল্ডকার্ডের মাধ্যমে প্রতিযোগিতায় ফেরত আসতে ব্যর্থ হন।

### মঞ্চ
২০০১ সালে তিনি *ডক্টর সিউস'এর* প্রযোজনা অনুষ্ঠানে হাজির হ্তে দেখা যায়।

২০১৬ সালের ১৩ জুলাই ঘোষণা করা হয় আফসার শিকাগো প্রডাক্শনের*হ্যামিল্টনের এলিজাবেথ শিউলার হ্যামিল্টনের* ভূমিকা পালন করবে। কিন্তু আফসার ২০১৫ সালের ২৫শে মার্চ শিকাগো প্রডাক্শন ছেড়ে চলে যান, তবে ১৯ সেপ্টেম্বর ২০১৮ এর সপ্তাহান্তে সেগারট্রোম সেন্টার ফর দ্য আর্টসের দ্বিতীয় জাতীয় ভ্রমণের স্টপের ভূমিকাতে ফিরে এসেছিলেন।

তিনি নাট্যকার লরেন গুন্ডারসন কে দিয়ে একটি বই লেখেন যার নাম ছিল "জ্যানেট" সেখানে তিনি সঙ্গীত এবং গান লিখেছেন।

### অন্যান্য
আফসার বিজ্ঞান কথাসাহিত্য অ্যাকশন ফিল্ম *মার্টিয়ান ল্যান্ডে* "এলি" ভূমিকা পালন করেছিলেন।

## রাজনৈতিক দৃষ্টিভঙ্গি
অ্যারি আফসার নারী অধিকারের জন্য লড়াইয়ের একজন সক্রিয় কর্মী। তিনি আইএল পরবর্তী জেনারেলের এসিএলইউ বোর্ডে আছেন তিনি এসিএলইউ জাতীয় সম্মেলনের জন্য যুব অভ্যর্থনা অনুষ্ঠানে বক্তব্য রাখেন। তিনি পরিকল্পিত প্যারেন্টহুড, ইউএসও ও উইমেন্স মার্চের জন্য ভদ্র সমর্থক এবং প্রবক্তা ছিলেন। অ্যারি মার্কিন যুক্তরাষ্ট্রে মিশেল ওবামার ইউনাইটেড স্টেট অফ ওমেন খুলেছিলেন। তার বাবা বাংলাদেশের একজন অভিবাসী এবং তার মা জার্মান-আমেরিকান।

## তথ্যসূত্র

বিষয়শ্রেণী:মার্কিন গায়িকা
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:মার্কিন সুন্দরী প্রতিযোগিতা বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:আমেরিকান আইডলে অংশগ্রহণকারী
ইভা আবু হালাওয়েহ

**ইভা আবু হালাওয়েহ** (আরবি: إيفا أبو حلاوة জন্ম ১৯৭৫) হলেন জর্দানের একজন আইনজীবী ও মানবাধিকার কর্মী। তিনি দেশটিতে মানবাধিকার ও নারী অধিকার নিয়ে কাজ করে যাচ্ছেন। তিনি ২০১১ সালে তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কারে ভূষিত হন।

## জীবনী
তিনি মিজান ল গ্রুপ ফর হিউম্যান রাইটসের সহপ্রতিষ্ঠাতা। স্নাতক ডিগ্রি অর্জন করার পর তিনি কূটনীতি বিদ্যার উপর স্নাতকোত্তর করেন।

আগে তিনি প্রাইভেট প্র‍্যাকটিস করতেন । তিনি জাতিসংঘ শরণার্থীবিষয়ক হাইকমিশনার কর্তৃক লিগাল অ্যাডভাইজর হিসেবে নিযুক্ত হয়েছিলেন। তিনি দেশটিতে অনার কিলিং এর বিরুদ্ধে কাজ করে যাচ্ছেন। কাজ করে যাচ্ছেন প্রতিকূল পরিস্থিতিতে নারীদের সুরক্ষা নিশ্চিত করার বিষয়ে। এছাড়াও, দেশটির কারাগার ও পুলিশ স্টেশনে নারী নির্যাতন প্রতিরোধে কাজ করে চলেছেন তিনি।

## পুরস্কার
২০১১ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:২১শ শতাব্দীর নারী আইনজীবী
মনয়ঙ্গত সুব্রহ্মণ্যম বিশ্বনাথন

**মনয়ঙ্গত সুব্রহ্মণ্যম বিশ্বনাথন** (; ১৯২৮-২০১৫) ভারতের তামিল চলচ্চিত্র শিল্পের একজন সঙ্গীত পরিচালক ছিলেন। তিনি সংক্ষেপে **এম এস বিশ্বনাথন** এবং **এমএসভি** নামেও পরিচিত ছিলেন। ১৯২৮ সালে জন্মগ্রহণকারী বিশ্বনাথন ১৯৫২ সালে সর্বপ্রথম চলচ্চিত্রের সঙ্গীত পরিচালনা করেছিলেন। মূলত তামিল সঙ্গীতের জন্য কাজ করলেও বিশ্বনাথন তেলুগু এবং মালয়ালম চলচ্চিত্রের সঙ্গীত পরিচালনার জন্যও ডাক পেতেন। তিনি মোট ৭০০টি চলচ্চিত্রের সঙ্গীত পরিচালনা করেছিলেন। কয়েকটি তামিল চলচ্চিত্রে তিনি গানও গেয়েছিলেন এবং অভিনয়ও করেছিলেন। ২০১২ সালের আগস্ট মাসে তামিলনাড়ু প্রদেশের মুখ্যমন্ত্রী জয়ললিতা জয়রাম বিশ্বনাথনকে *তিরাই ইসাই চক্রবর্তী* (*চলচ্চিত্রসঙ্গীতের সম্রাট*) উপাধিতে ভূষিত করেন এবং তাকে ৬০টি স্বর্ণমুদ্রা সহ একটি নতুন গাড়ি উপহার দেন। বিশ্বনাথন **মেল্লাসাই মান্নার** (হাল্কা সঙ্গীতের রাজা) নামে পরিচিত ছিলেন। 
## পূর্ব জীবন
বিশ্বনাথন সবসময়ই একজন অভিনেতা এবং গায়ক হতে চেয়েছিলেন, তবে সফল হননি। ১৯৪০-এর দশকে মাদ্রাজে মঞ্চ নাটকে তিনি ছোটো ভূমিকায় অভিনয় করতেন। সুরকার ও বেহালা অভিনেতা টিআর পাপা বিশ্বনাথনের সাথে দেখা করেছিলেন, তাঁর বিশ্বনাথকে পছন্দ হয়েছিলো, এবং ১৯৪২ সালে এস ভি ভেঙ্কটরমণের সংগীতদলের জন্য তাঁর একটি ছেলে হিসাবে কাজ করার ব্যবস্থা করেছিলেন, সংগীতদলের এই সংস্থায় বিশ্বনাথন বুঝতে পেরেছিলেন যে তাঁর ঝোঁক রয়েছে সঙ্গীতের প্রতি এবং সুর করার সম্ভাবনা রয়েছে সঙ্গীতে। এরপরে তিনি এস এম এম সুবাইয়া নাইডুর সঙ্গে যোগ দিয়েছিলেন এবং মাঝে মাঝে তাকে সহায়তা করেছিলেন। তারপরে তিনি সি আর আর সুবুরমনের সংগীত ট্রুপে হারমোনিয়াম প্লেয়ার হিসাবে যোগদান করেছিলেন। এখানে, তিনি তৎকালীন দুই শীর্ষস্থানীয় বেহালাবিদ টি কে রামমূর্তি এবং টি জি লিঙ্গাপ্পার সাথে পরিচিত হয়েছিলেন। ১৯৫০-এর দশকে টি জি লিঙ্গাপ্পা নিজেও একজন বিখ্যাত সঙ্গীত পরিচালক হয়েছিলেন।

## তথ্যসূত্র

## বহিঃসংযোগ
*

বিষয়শ্রেণী:১৯২৮-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২০শ শতাব্দীর ভারতীয় সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় তামিল ব্যক্তি
বিষয়শ্রেণী:তামিল সঙ্গীতজ্ঞ
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় পুরুষ সুরকার
বিষয়শ্রেণী:তেলুগু চলচ্চিত্র সঙ্গীত সুরকার
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:কেরলের সঙ্গীতশিল্পী
বিষয়শ্রেণী:মালয়ালী ব্যক্তি
বিষয়শ্রেণী:ভারতীয় নেপথ্য গায়ক
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় গায়ক
লিন্ডসে আবুদেই

**লিন্ডসে চুউফুমনানয়া আবুদেই** (জন্ম ৬ ফেব্রুয়ারি ১৯৮৭), **পেশাদারভাবে লিন্ডসে আবুদেই** নামে পরিচিত, একজন নাইজেরিয়ান নিও-সোল গায়ীকা এবং গান লেখিকা। ২০০৪ সালে তিনি এমআই এবং জেসি জাগেজের সাথে জ্যাম সেশন রেকর্ডিং শুরু করেছিলেন। তখন থেকে, তিনি দুটি একাকী প্রকল্প প্রকাশ করেছেন; *ব্রাউন: দি ইপি* (২০১৩)

## প্রাথমিক জীবন এবং শিক্ষা
আবুদি নাইজেরিয়া, ডেল্টা স্টেটের ইগ্বো-ভাষী অংশের অধিবাসী, কিন্তু নাইজেরিয়ার জোসেতে জন্মগ্রহণ করেন। তিনি জোসের বিশ্ববিদ্যালয় থেকে আইন ডিগ্রী নেন, কিন্তু তার ক্যারিয়ার হিসাবে সঙ্গীতকে গ্রহণ করেন। 

## পেশা
আবুদির বাবা-মা সঙ্গীতের সাথে জড়িত ছিলেন। তিনি স্টিভি ওয়ান্ডার, রবার্টা ফ্ল্যাক, স্যাড, প্রিন্স, ন্যাট কিং কোলে, রাইম স্কিটার ডেভিস, এন্ডি উইলিয়ামস, দ্য বিচ বয়স ও ওমার লাই-ফুক শুনে বড় হয়েছিলেন, এবং এরাই তাকে নিও-সোল এবং আর আন্ড বি ধরনের গান করতে করতে অনুপ্রাণিত করেছিলেন। 

### ২০০৪-১০: প্রারম্ভিক সূচনা
২০০৪ সালে তার স্নাতক চলাকালীন সময় সে এমআই, জেস জাগস এবং রুবি গ্যাং এর সঙ্গে রেকর্ডিং করা শুরু করেন। ২০১০ সালে, তিনি *প্রকল্প ফেম ওয়েস্ট আফ্রিকার* তৃতীয় পর্বের জন্য অডিশন দেন। যদিও তিনি একটি প্রাথমিক পর্বে বাদ পড়েন, কিন্তু তার পারফরম্যান্স তার জনপ্রিয়তা বৃদ্ধিতে সাহায্য করেছে।  তিনি ফিরে এসে অভিনয় অব্যাহত রাখেন এবং জ্যাজ ব্যান্ড, জাজক্যাটসের সঙ্গে সংক্ষিপ্ত অনেক কাজ করতেন। তিনি এমআই এর "যিহোবা" "*টক অব এট* অ্যালবাম" "থ্যানক ইউ" এবং "এই জগগিড লাইফ" সবগুলোতেই কন্ঠস্বর দেন। 

### ২০১১-১৩: ''ব্রাউন ইপি''
২০১৩ সালের ২৪ ফেব্রুয়ারি, আবুদেই স্বাধীনভাবে ***ব্রাউন*** প্রকাশ করেন, এটি একটি ৮-ট্র্যাক ইপি যাতে আরো তিনটি অতিরিক্ত ট্র্যাক অন্তর্ভুক্ত করা ছিল।  

### ''২০১৪-বর্তমান:''
২০১৪ সালে, আবুদেই তার প্রথম স্টুডিও অ্যালবাম এন্ড দ্যা বাস ইজ কুইন রেকর্ডিং শুরু করেন। ২০১৫সালে, তিনি "আউট দ্য ম্যাগাজিন" এর জন্য ভিডিওটি করেছিলেন, যা কেমি আদিতিব কর্তৃক পরিচালিত হয়েছিল।  ২০১৬ সালের ২৫ জুনে তিনি ১২-ট্র্যাক অ্যালবামের আর্টওয়ার্ক প্রকাশের জন্য সামাজিক যোগাযোগ মাধ্যম ওয়েবসাইট টুইটারে প্রচারণা চালান যা পরবর্তীতে ২০১৬ সালের ৫ই  জুলাই তারিখে প্রকাশ করা হয়েছিল। 

২০১৭ সালে, লিন্ডসে নিউইয়র্কের একটি সঙ্গীত কেন্দ্রে পরিণত হন এবং আর্ট ওএমআই মিউজিক ফেলো হয়ে ওঠেন।

## শিল্প ও প্রভাব
তার কথায়, "আমি যা বলতে চাই তার উপর ভিত্তি করে আমি জেনার্সগুলি অন্বেষণ করি এবং পরীক্ষামূলক শুরু করি। তবে আমার মূল সবসময় একই থাকে।"    তিনি স্টিভ ওয়ান্ডার, নোরা জোন্স, সাদ, ইভা ক্যাসিডি, রবার্টা ফ্ল্যাককে তার সংগীত প্রভাবক হিসাবে উল্লেখ করেছেন। 

## ডিস্কের

* *ব্রাউন: ইপি* (২013) 
* *।* *।* *।* *এবং বাসটি রানী* (2016)

## তথ্যসূত্র

## বহিঃসংযোগ

*  
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর নাইজেরীয় গায়িকা
লিডিয়া আইন্সওয়ার্থ

**লিডিয়া আইন্সওয়ার্থ** একজন সুরকার, প্রযোজক এবং গায়িকা যিনি টরন্টো, অন্টারিও, কানাডা ভিত্তিক সংগীত রচনা করে থাকেন।  তিনি *রাইট অফ রিয়েল* এবং *ডার্লিং অফ দ্য অ্যাফার্ল্লো*  নামে দুটি অ্যালবাম প্রকাশ করেছেন যা জুনো মনোনীত হয়।  তার তৃতীয় অ্যালবাম *ফ্যান্টম ফরেস্ট  ২০১৯* সালের মে মাসের প্রথম দিকে মুক্তি পাবে।

## প্রাথমিক জীবন এবং শিক্ষা
আইনসওয়ার্থ এর পিতা ছিলেন একজন গায়ক ও গান লেখক এবং তার মা ছিলেন একজন সেট ডিজাইনার। আইনসওয়ার্থ টরন্টোতে জন্মগ্রহণ করেন।  তিনি ১০ বছর বয়সে সেলো শিখতে শুরু করেন এবং কিশোর বয়সে আর্টোকিকোক স্কুল অফ দ্য আর্টসে যোগ দেন। তিনি ম্যাকগিল বিশ্ববিদ্যালয়ে সঙ্গীত রচনায় স্নাতক ডিগ্রী সম্পন্ন করেন এবং ২০০৮ সালে কানাডা কাউন্সিল ফর দ্য আর্টস- এর একটি উজ্জ্বল শিল্পী হিসেবে নাম করেন। এরপর নিউইয়র্ক ইউনিভার্সিটির অনুদানে সঙ্গীত রচনায় মাস্টার্স ডিগ্রী সম্পন্ন করতে তিনি নিউইয়র্ক সিটিতে চলে যান।

## পেশা
ম্যাকগিল ইউনিভার্সিটিতে থাকাকালে আইসওয়ার্থ কিছু ছায়াছবি রচনা শুরু করেন এবং ২০১১ সালে তিনি ম্যাথিউ লেসনার পরিচালিত *দ্য উডস* চলচ্চিত্রের স্কোরটি রচনা করেন। তিনি তার নিউ ইয়র্ক অ্যাপার্টমেন্টে প্রথম অ্যালবাম, *রাইট অফ রিয়েল* রেকর্ডিং শুরু করেন, এবং পরে টরন্টোতে অ্যালবামটি সম্পন্ন করেন। ২০০৪ সালের সেপ্টেম্বরে অ্যালবামটি মন্ট্রিল ভিত্তিক স্বাধীন লেবেল আরবুতাস রেকর্ডস দ্বারা প্রকাশিত হয়েছিল।  ২০১৫ সালে এটি ইলেক্ট্রনিক অ্যালবাম অফ ইয়ারের জুনো অ্যাওয়ার্ডের জন্য মনোনীত ছিল।  ২০১৬ সালে, সিবিসি মিউজিকের ৬জন বিশিষ্ট কানাডীয় মহিলা প্রযোজকদের তালিকায় তাকে রাখা হয়েছিল।

২০১৭ সালে আইসওয়ার্থ "আফটারগ্লো" নামে একটি ভিডিও প্রকাশ করেন।  এবং তার দ্বিতীয় অ্যালবাম,"*ডার্লিং অফ আফটারগ্লো",* একই বছরের মার্চ মাসে মুক্তি পায়। 

## ডিস্কের

* ২০১৪ - *রিয়েল থেকে অধিকার* 
* ২০১৭ - *দ্য দ্য দ্য দ্য আগ্র্লগল*  
* ২০১৯ - *ফ্যান্টম বন*

## তথ্যসূত্র

## বহিঃসংযোগ

* লিডিয়া আইন্সওয়ার্থ এর ওয়েবসাইট 
* Arbutus রেকর্ডস লিডিয়া Ainsworth

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:কানাডীয় গায়িকা
বিষয়শ্রেণী:অপর্যালোচিত অনুবাদসহ পাতা
এলহাম আমিনজাদেহ

**এলহাম আমিনজাদেহ** (ফারসি:الهام امین‌زاده) হলেন একজন ইরানি নারী, যিনি দেশটিতে আইনবিষয়ক উপরাষ্ট্রপতি পদে নিযুক্ত ছিলেন। তিনি ইরানি রাষ্ট্রপতির নাগরিকত্ব অধিকার বিষয়ক বিশেষ সহকারী পদেও কাজ করেছেন।

## শিক্ষা
এলহাম আমিনজাদেহ ১৯৯৭ সালে গ্লাসগো বিশ্ববিদ্যালয় থেকে আইন বিষয়ে ডক্টরেট ডিগ্রি লাভ করেন। তার পিএইচডি থিসিসের শিরোনাম ছিল "দ্য ইউনাইটেড নেশনস অ্যান্ড ইন্টারন্যাশনাল পিস অ্যান্ড সিকিউরিটি: আ লিগাল অ্যান্ড প্র‍্যাকটিকাল অ্যানালাইসিস"।

## কর্মজীবন
এলহাম আমিনজাদেহ তেহরান বিশ্ববিদ্যালয়ের আইন বিভাগে সহকারী অধ্যাপক হিসেবে কাজ করেছেন। তিনি স্কুল অব ইন্টারন্যাশনাল রিলেশনস, আল্লামাহ তাবেতাবেই বিশ্ববিদ্যালয় ও ইমাম সাদেঘ বিশ্ববিদ্যালয়ে ক্লাস নিতেন। তিনি সপ্তম ইরানি আইনসভায় ২০০৪ সাল থেকে ২০০৮ সাল পর্যন্ত আইনসভার সদস্য হিসেবে দায়িত্ব পালন করেছেন। তিনি ইরানি আইনভায় জাতীয় নিরাপত্তা ও পররাষ্ট্রনীতি বিষয়ক কমিটির সহকারী প্রধান ছিলেন।

২০১৩ সালের আগস্ট মাসের ১১ তারিখে তাকে আইন বিষয়ক উপরাষ্ট্রপতি পদে নিযুক্ত করেন দেশটির রাষ্ট্রপতি হাসান রুহানি। তিনি ২০১৬ সালের জুলাই মাসের ১২ তারিখ পর্যন্ত দেশটির আইন বিষয়ক উপরাষ্ট্রপতি পদে নিযুক্ত ছিলেন। এরপর, ১২ জুলাই ২০১৬ থেকে ৯ আগস্ট ২০১৭ পর্যন্ত তিনি দেশটির রাষ্ট্রপতির ইরানি রাষ্ট্রপতির নাগরিকত্ব অধিকার বিষয়ক বিশেষ সহকারী হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ইরানি নারী রাজনীতিবিদ
বিষয়শ্রেণী:তেহরান বিশ্ববিদ্যালয়ের শিক্ষক
মারিনা মাহাথির

দাতিন পাদুকা **মারিনা বিনতি মাহাথির** (জন্মঃ ৯ জুন ১৯৫৭) (Jawi: مارينا بنت محضير) একজন মালয়েশিয়ান সামাজিক-রাজনৈতিক কর্মী এবং লেখক। তিনি মালয়েশিয়ার ৪র্থ এবং ৭ম প্রধানমন্ত্রী মাহাথির বিন মোহাম্মদ এবং সিতি হাসমাহ মোহাম্মদ আলীর জ্যোষ্ঠ সন্তান। সাসেক্স বিশ্ববিদ্যালয় থেকে তিনি উচ্চশিক্ষা লাভ করেন।

## কর্মজীবন
মারিনা বিভিন্ন বেসরকারি সংগঠনের নেতৃত্ব দেন। তিনি একজন সামাজিক-রাজনৈতিক লেখক। এবং এসব বিষয়ে তিনি নিয়মিত লেখেন। ১৯৮৯ সাল থেকে দুই সপ্তাহ পরপর তিনি দ্যা স্টার পত্রিকায় নিয়মিত কলাম লেখেন। তার নিজের লেখা কিছু বইয়ে তার লেখা কলাম স্থান পেয়েছে। ২০০৩ সাল থেকে ২০১২ সাল পর্যন্ত তার কলামে লেখা নিবন্ধ নিয়ে দ্যা লেটার নামে একটি বই প্রকাশিত হয় যার ভূমিকা লিখে দিয়েছেন একজন ঐতিহাসি এবং বিজ্ঞানী, ডা. ফারিশ আ. নূর।

তিনি নারীদের অধিকার আদায়েও একজন সক্রীয় কর্মী। ২০০৬ সালে তিনি বলেন, মালয়েশিয়ায় নারীদের অবস্থা অনেকটা আফ্রিকার পিছিয়ে পড়া নারীদের মতো।

১৯৯৮ এবং ১৯৯৯ সালে মারিনা লিঙ্গ বৈষম্যের ইতি টানার ঘোষণা দেন।

২০০৯ সালে প্রকাশিত হওয়া মাহাথির মোহাম্মদকে নিয়ে বানানো ডকুমেন্টারিতে পরিবারের অন্যান্য সদস্যের সাথে তিনি এতে অংশ নেন।

২০১০ সালে, এইডস/এইচ আই ভি নিয়ে কাজ করার জন্য ইউএন পারসন অব দ্যা ইয়ার পুরস্কারে ভূষিত হন।

২০১৮ সালের জানুয়ারীতে, একজন মুসলিম পুরুষ একজন মুসলিম নারীকে হিজাব না পড়ার জন্য চোড় দেন। মারিনা এতে মন্তব্য করেন, ইসলামীকরণ প্রক্রিয়া মালয়েশিয়াকে সামনে ভোগাবে।

## ব্যক্তিগত জীবন
১৯৯৮ সালের ৭ জুন, মারিনা তারা সোসরোওয়ার্দিওকে বিয়ে করেন। তিনি একজন খ্যাতনামা চিত্রগ্রাহক। তাদের দুটি মেয়ে এবং একটি ছেলে রয়েছে।

এর আগে, তিনি দিদিয়ার রোসেইলিকে বিয়ে করেন, যিনি একজন ফরাসী নাগরিক। তাদের ইরিজা রোসেইলি নামে একজন কন্যা রয়েছে।

## গ্রন্থপঞ্জীকা

* 50 days : Rantings, ZI Publications Sdn. Bhd, 2009. 
* Hidden voices : true Malaysian experience of AIDS, as editor, with Wan Zawawi Ibrahim, Malaysian AIDS Councils, 1999. 
* In Liberal Doses, Star Publications, 1997. 
* Eyes : a photographic journey through the Association of Southeast Asian Nations, with Rene Burbi and Leonard Lueras, Eyes on Asian, 1993. 
* Telling It Straight, EDM Pte Ltd, 2012. 

## পুরস্কার

*  :
** 50x50পিক্সেল অর্ডার অব দ্যা ক্রাউন অব সেলাঙ্গর
*  :
** 50x50পিক্সেল  ন্যাশনাল অর্ডার অব দ্যা লিজিওন অব অনার (২০১৬)

২০১৬ সালে, ফ্রান্স সরকার তাকে ন্যাশনাল অর্ডার অব দ্যা লিজিওন অব অনার পুরস্কারে ভূষিত করেন। মারিনা অষ্টম মালয়েশিয়ান হিসেবে এই পুরস্কার গ্রহণ করেন।

## আরো দেখুন

* মালয়েশিয়ায় নারী
* মালয়েশিয়ায় তৃতীয় লিঙ্গের অধিকার

## তথ্যসূত্র

## বাইরের সংযোগ

* The Star Online: Columnists

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুসলিম সংস্কারক
বিষয়শ্রেণী:মালয়েশীয় নারী ব্লগার
বিষয়শ্রেণী:মালয়েশীয় ব্লগার
বিষয়শ্রেণী:মালয়েশীয় নারী সক্রিয়কর্মী
বিষয়শ্রেণী:মালয়েশীয় সক্রিয়কর্মী
বিষয়শ্রেণী:তামিল বংশোদ্ভূত মালয়েশীয় ব্যক্তি
বিষয়শ্রেণী:ভারতীয় বংশোদ্ভূত মালয়েশীয় ব্যক্তি
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:কেদাহর ব্যক্তি
বিষয়শ্রেণী:ধর্মের মালয়েশীয় সমালোচক
বিষয়শ্রেণী:লেজিওঁ দনরের নাইট
বিষয়শ্রেণী:ইসলামবাদের সমালোচক
বিষয়শ্রেণী:মালয়েশিয়ার প্রধানমন্ত্রীর সন্তান
বিষয়শ্রেণী:মাহাথির মোহাম্মদ পরিবার
বিষয়শ্রেণী:মালয়েশীয় নারী সাংবাদিক
বিষয়শ্রেণী:মালয়েশীয় সাংবাদিক
ইউনুস এমরে (টিভি ধারাবাহিক)

***ইউনুস এমরে: আশকিন ইওলচুলুউ*** (বাংলা: "*ইউনুস এমরে: ভালোবাসার পথযাত্রা*") হল ২০১৫ সালে মেহমেদ বোজদাগ নির্মিত একটি তুর্কি‌ জীবনীভিত্তিক ঐতিহাসিক টিভি ধারাবাহিক, যার নাম ভূমিকায় অভিনয় করেছেন গোকান আতালায়। তুরস্কের টিআরটি ১ চ্যানেলে ২০১৫ সালের ১৮ই জুন ধারাবাহিকটির প্রথম পর্ব‌ সম্প্রচারিত হয়। ধারাবাহিকটি ১৪শ শতাব্দীর আনাতোলিয়ার সূফি কবি ইউনুস এমরের জীবনীকে কেন্দ্র করে নির্মিত, যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। সিরিয়ালটির মাধ্যমে দর্শকদের কাছে সুফি মতবাদকে ইতিবাচকভাবে দেখানোর চেষ্টা করা হয়েছে।

## আন্তর্জাতিক সম্প্রচার

## আরও দেখুন
* ইসলাম-সম্পর্কিত চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:উসমানীয় সাম্রাজ্য বিষয়ক টিভি ধারাবাহিক
বিষয়শ্রেণী:তুর্কি নাট্য টেলিভিশন ধারাবাহিক
বিষয়শ্রেণী:ইসলাম সম্পর্কিত টেলিভিশন ধারাবাহিক
টাইসা ফারমিগা

**টাইসা ফারমিগা** (জন্মঃ ১৭ আগস্ট, ১৯৯৪) একজন আমেরিকান অভিনেত্রী। তিনি ২০১১ সালের ধারাবাহিক নাটক 'হাইয়ার গ্রাউন্ড' এর মাধ্যমে অভিনয় শুরু করেন, যা তার বোন ভেরা ফারমিগার মাধ্যমে পরিচালিত হয়।

## প্রারম্ভিক জীবন ও পরিবার
ফারমিগা যুক্তরাষ্ট্রের নিউ জার্সির রিডিংটন শহরে জন্মগ্রহণ করেন এবং বেড়ে উঠেন। তিনি তার ইউক্রেনীয় বংশদ্ভুত বাবা-মার ৭ সন্তানের মধ্যে সবার ছোট। তার মা একজন স্কুল শিক্ষক এবং বাবা একজন আইটি বিশেষজ্ঞ। তার অন্যান্য বড় ভাই-বোন হচ্ছে ভিক্টর, ভেরা, স্টিফেন, নাদিয়া, আলেকজান্ডার এবং লেরিসা।  ফারমিগা জানান তিনি ইউক্রেনীয়ান ভাষা বুঝেন তবে খুব ভালো বলতে পারেন না। তিনি আমেরিকান ইশারা ভাষা জানেন, যা শেখার জন্য ৪ বছরের কোর্স নেন।

## কর্ম জীবন

### ২০১১-২০১৫ঃ শুরু
যদিও ফারমিগা একজন হিসাবরক্ষক হতে চেয়েছিলেন,  তার বোন ভেরা ফারমিগার প্ররোচনায় *<nowiki/>'হাইয়ার গ্রাউন্ড'<nowiki/>* ধারাবাহিক নাটকে ১৬ বছর বয়সী  *<nowiki/>'কোরিন ওয়াকার'<nowiki/>* এর চরিত্রে অভিনয় শুরু করেন।   এরপর *<nowiki/>'আইসিএম পার্টনার*' এজেন্সির সাথে চুক্তিবদ্ধ হন। একই বছর ফারমিগা 'আমেরিকান হরর স্টোরি' ধারাবাহিকের প্রথম সিজনে অভিনয় করেন। তিনি '*আমেরিকান হরর স্টোরিঃ মার্ডার হাউজ'<nowiki/>* পর্বে একজন কিশোরীর চরিত্রে অভিনয় করেন, যার মাধ্যমে তার পেশাদার অভিনয়ে অভিষেক হয়। এরপর *<nowiki/>'দ্যা ব্লিং রিং*' চলচ্চিত্রে ১৭ বছরের কিশোরী সেম মুরের চরিত্রে অভিনয় করেন। চলচ্চিত্রটি ২০১৩ সালে কান চলচ্চিত্র উৎসবে দেখানো হয়। 

### ২০১৬- বর্তমানঃ  মঞ্চ অভিষেক
*<nowiki/><nowiki/>*
২০১৬ সালে স্যাম সেফার্ড পরিচালিত নাটক *ব্যুরিড চাইল্ডের*  মাধ্যমে মঞ্চে অভিষেক হয়। এরপর টি ওয়েস্ট পরিচালিত ওয়েস্টার্ন চলচ্চিত্র *<nowiki/>'ইন এ ভ্যালি অফ ভায়োলেন্স*' - এ অভিনয় করেন। ২০১৬ সালে সাউথ বাই সাউথওয়েস্ট উৎসবে দেখানো হয়, তাতে চলচ্চিত্রটি ব্যাপক প্রশংসা কুড়ায়। ফারমিগা ডিসি কমিক্সের স্যাম লিউ পরিচালিত চলচ্চিত্র *জাস্টিস লীগ ভার্সেস টিন টাইটান্সে*  প্রথমবারের মত কণ্ঠ দেন, যা *২০১৬ ওয়ান্ডার কোন*  উৎসবে দেখানো হয়। তিনি তারপর আমেরিকান হরর স্টোরির ৬ষ্ঠ মৌসুম *আমেরিকান হরর স্টোরিঃ রোয়ানোক*- এ সোফি গ্রিন চরিত্রে অভিনয় করেন। .
*<nowiki/>*

ফারমিগা রোমান্টিক-রসাত্মক নাটক *রুলস ডোন্ট এপ্লাইয়ে*  অভিনয় করেন। ২০১৮ সালের অক্টোবরে মুক্তিপ্রাপ্ত *দ্যা নান*  চলচ্চিত্রে পাদ্রির চরিত্রে অভিনয় করেন।  ২০১৮ সালের আগস্টে ফারমিগা নিশ্চিত করেন তিনি আমেরিকান হরর স্টোরির ৮ম মৌসুমে অংশ নিবেন। 

*<nowiki/><nowiki/><nowiki/><nowiki/><nowiki/>**<nowiki/><nowiki/>*

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনয়শিল্পী
বিষয়শ্রেণী:২১শ শতাব্দীর অভিনেত্রী
বিষয়শ্রেণী:২১শ শতাব্দীর অভিনয়শিল্পী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:ইউক্রেনীয় বংশোদ্ভূত মার্কিন ব্যক্তি
বিষয়শ্রেণী:নিউ জার্সির অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন টেলিভিশন অভিনেত্রী
ফাহদা বিনতে আছি আল শুরাইম

**ফাহদা বিনতে আছি বিন শুরাইম আল শাম্মারি** (  , মৃত্যুঃ ১৯৩০) বাদশাজ আব্দুল আজিজ ইবনে সৌদের স্ত্রী এবং সৌদি আরবের সাবেক শাসক  বাদশাহ আবদুল্লাহ বিন আব্দুল আজিজ আল সৌদের মা।

## প্রথম জীবন
ফাহদা আরবের শাম্মার জাতির আব্দে শাখার একজন সদস্য। শাম্মার জাতির সাবেক প্রধান আছি বিন শুরাইম আল শাম্মারি হলেন তার পিতা। তিনি ছিলেন তাদের দক্ষিণ অংশের শেখ। 

## ব্যক্তিগত জীবন
ফাহদা বিনতে আছি দুইবার বিবাহ বন্ধনে আবদ্ধ হন। প্রথমবার তিনি বিয়ে করেন সৌদ বিন আব্দুল আজিজকে। তার স্বামী ছিলো দশম আল রাশিদ আমির, যাকে তার চাচাতো ভাই ১৯২০ সালে হত্যা করে। তার প্রথম বিবাহে দুই সন্তানের জন্ম হয়। তারা হলেন আব্দুল আজিজ বিন সৌদ বিন আব্দুল আজিজ আল রাশিদ (জন্মঃ ১৯১৬) এবং মিশাল বিন সৌদ বিন আব্দুল আজিজ আল রাশিদঃ (জন্ম ১৯১৮)। 

স্বামীর হত্যার পর, ফাহদা আব্দুল আজিজ ইবনে সৌদকে বিয়ে করেন। তিনি ছিলেন ইবনে সৌদের অষ্টম স্ত্রী। ইবনে সৌদ দুইজন আল রাশিদ নারীকে বিয়ে করেছিলেন। এই বিবাহের উদ্দেশ্য ছিলো রাশিদীদের সাথে সংঘর্ষ এড়ানো এবং তাদের রাজ পরিবারের সদস্য করা। অন্য কথায়, আবদুল আজিজ রাশীদীদের দ্বারা সৃষ্ট সম্ভাব্য সমস্যাগুলি দূর করতে তাকে বিয়ে করেছিলেন।

আব্দুল আজিজ ইবনে সৌদের সাথে তার প্রথম সন্তান হলো সৌদি আরবের ষষ্ঠ বাদশাহ আবদুল্লাহ।  তার অন্দুয দুই সন্তান হলেন নুফ এবং ছিতা। ফাহদা ১৯৩০ সালে ফাহাদা মারা যান। তখন প্রিন্স আবদুল্লাহর বয়স ছিলো ছয় বছর।

## উত্তরাধিকার
২০০৯ সালের আগস্ট মাসে বাদশাহ মরোক্কোর বস্কোরাতে ফাহদা বিনতে আছি আল শুরাইম মাধ্যমিক বিদ্যালয় স্থাপন করেন। বিদ্যালয়ে সাধারণ প্রশিক্ষণের জন্য আঠারোটি শ্রেণীকক্ষ, নয়টি বিজ্ঞানকক্ষ, প্রস্তুতির জন্য তিনটি শ্রেণীকক্ষ, একটি লাইব্রেরি, এবং খেলাধুলার বিশেষ মাঠ রয়েছে।

## তথ্যসূত্র

বিষয়শ্রেণী:১৯৩০-এর দশকে মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:১৯৩৪-এ মৃত্যু
বিষয়শ্রেণী:আল রশিদ
সারাহ বিনতে ফয়সাল বিন আব্দুল আজিজ আল সৌদ

**সারাহ বিনতে ফয়সাল আল সৌদ** একজন নারী ও শিশু কল্যাণ কর্মী এবং তিনি সৌদি রাজবংশের সদস্য।

## প্রথম জীবন
সারাহ বিনতে ফয়সাল হলেন বাদশাহ ফয়সাল বিন আব্দুল আজিজ ও ইফফাত আল সুনাইয়ানের কন্যা। তার ভাইবোনদের মধ্যে আছেন প্রিন্স মোহাম্মদ, প্রিন্স সৌদ, প্রিন্স তুর্কী, প্রিন্সেস লোলবা এবং প্রিন্সেস হাইফা।

## পেশা এবং কার্যক্রম
প্রিন্সেস সারাহ একটি দাতব্য প্রতিষ্ঠান তৈরী করেন, যার নাম হলো আল নাহদা। আল নাহদা প্রতিষ্ঠানটি ২০০৯ সালে উপসাগরীয় আরব রাষ্ট্রগুলোর মধ্যে প্রথমবারের মত মানবাধিকার সংগঠন হিসেবে চাইলট পুরস্কার লাভ করে। তিনি ছিলেন এই সংগঠনের চেয়ারম্যান। ১৯৬৪ সালে ব্যক্তিগত উদ্যোগে আল তারবিয়া আল ইসলামিয়া বিদ্যালয় প্রতিষ্ঠা করেন। তিনি ইফফাত বিশ্ববিদ্যালয়ের প্রতিষ্ঠাতা বোর্ডের একজন সদস্য। এছাড়া তিনি বিশ্ববিদ্যালয়টির ট্রাস্টি বোর্ডের চেয়ারম্যান। এছাড়াও তিনি বিভিন্ন সংস্থার সদস্য হিসেবেও কাজ করেন, যেমনঃ মাহারাত সেন্টার ইত্যাদি।

২০১৩ সালের ১১ জানুয়ারী তিনি সৌদি আরবের পরামর্শদাতা পরিষদের সদস্য হিসাবে মনোনীত হন। বাদশাহ খালিদ বিন আব্দুল আজিজের মেয়ে মাওদি বিন বিন খালিদসহ উক্ত পরিষদে নিযুক্ত দুই রাজকীয় নারীর মধ্যে তিনি একজন।

## ব্যক্তিগত জীবন
সারাহ বিনতে ফয়সালের স্বামী হলেন মোহাম্মদ বিন সৌদ, তিনি ইবনে সৌদের ছেলে। তার চার সন্তান রয়েছে: তিন পুত্র, যথাঃ ফয়সাল, খালিদ, এবং মিশাল এবং একজন মেয়ে, নামঃ নূরা।

## সম্মান
২০১৩ সালের মে মাসে প্রিন্সেস সারাহ তার কর্মকাণ্ডের জন্য সৌদি আরবের প্রথম শ্রেণীর পদক বাদশাহ আব্দুল আজিজ পদক লাভ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:সৌদি জনহিতৈষী
বিষয়শ্রেণী:১৯৩৫-এ জন্ম
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:সৌদি সক্রিয়কর্মী
বিষয়শ্রেণী:নারী জনহিতৈষী
বিষয়শ্রেণী:সৌদি রাজকুমারী
বিষয়শ্রেণী:২১শ শতাব্দীর সৌদি নারী রাজনীতিবিদ
বিষয়শ্রেণী:২১শ শতাব্দীর সৌদি রাজনীতিবিদ
বিষয়শ্রেণী:২০শ শতাব্দীর নারী জনহিতৈষী
বিষয়শ্রেণী:২১শ শতাব্দীর নারী জনহিতৈষী